Ahojte, vítam Vás u nového článku. ♥
Je to už mesiac, čo bola Veľká Noc no tento rok po nej u mňa doma ostalo vajíčko zo skvelej limitovanej edícii značky Makeup Revolution. Túto značku mám skutočne rada, musím povedať že majú skvelé ceny, no čo je dôležitejšie je kvalita týchto produktov. Taktiež majú rôzne krásne obaly, ktoré človeka skutočne oslovia ako napríklad aj u tohoto veľkonočného vajíčka. :)
Ako prvé začnem tým, čo som už vyššie spomínala že toto vajíčko má nádherný obal, ktorý ma hneď oslovil a vedela som že toto vajíčko musím mať. A keďže bývam momentálne v Nemecku, tak som ho zohnala v drogérii Rossmann, kde bolo posledných pár kúskov a tak som si ulovila prvé vajíčko s názvom Gold, ktoré stálo 5 € čo nie je vôbec veľa. V dnešnom článku uvidíte iba toto GOLD vajíčko, no po Veľkej noci sme boli opäť v Rossmane a mali túto paletku ešte vo fialovej farbe no za polovičnú cenu, takže samozrejme mám doma aj tú.
Táto zaujímavá paletka obsahuje 5 očných tieňov - 2 trblietavé a 3 matné, ktoré sú v nude odtieňoch a taktiež aké ja osobne najviac využívam, akurát musím podotknúť že mi tam chýba jeden svetlý - nejaký biely odtieň ktorý zvyknem používať ako prvý. Okrem očných tieňov taktiež nájdete v paletke 2 rozjasňovače.
Ďalšie, čo musím spomenúť hneď je že tiene majú skvelú pigmentáciu a netrúsia sa všade - takže sa nebudete celé lesknúť. Aj výdrž môžem povedať, že majú celkom dobrú - bez bázy vydržia okolo 5 - 6 hodín, samozrejme s bázou je to dlhšie. Menšie líčenie s týmito tieňmi môžete vidieť nižšie na fotkách.
Myslím, že za tú cenu určite kúpu tohto vajíčka neľutujem a nájde u mňa využitie. :)